Tónlistardeildin tekur þátt í flestum viðburðum í skólanum Auðarskóli er samrekinn leik - , grunn - og tónlistarskóli í Dalabyggð . Við tónlistardeild skólans starfa tveir tónlistarkennarar í fullu starfi . Nemendur við deildina eru eingöngu börn á grunnskólaaldri og er kennt á öll helstu hljóðfæri . Eyjólfur Sturlaugsson skólastjóri segir vinsælast að nema á gítar , píanó / hljómborð og slagverk . Söngnám er einnig vinsælt . Skólinn er vel búinn hljóðfærum , aðstaðan góð og í skólanum hafa einnig kórar héraðsins aðstöðu . Lögð er áhersla á þátttöku nemenda í flestum viðburðum skólans á skólaárinu , en það gefur þeim mikilvæga reynslu til framtíðar . Sjá nánar umfjöllun um starf tónlistardeildar Auðarskóla í Dölum í Skessuhorni vikunnar . Í blaðinu er að finna sérstaka umfjöllun um starf tónlistarskólanna sex á Vesturlandi en vetrarstarf þeirra er nú að hefjast .